
	        INIŢIATOR PROIECT DE HOTÃRÂRE:
  Primar, Negură Mihăiță

	Analizând proiectul de hotărâre pentru aprobarea Regulamentului privind amplasarea şi funcţionarea teraselor pe domeniul public și privat al municipiului Câmpulung Moldovenesc, aducem următoarele precizări:
	Proiectul de hotărâre propune aprobarea unui nou regulament de amplasare a teraselor și abrogarea regulamentul aprobat prin Hotărârea Consiliului Local al Municipiului Câmpulung Moldovenesc nr. 52 din 26 iunie 2014 pentru aprobarea  regulamentului privind amplasarea si funcționarea teraselor sezoniere în  municipiul Câmpulung Moldovenesc. Acest lucru este necesar întrucât legislația care a stat la baza vechiului regulament a fost modificată.
	Regulamentul propus intenționează să perpetueze principiile vechiului regulament cu privire la aspectul urbanistic, asigurarea unor reguli stricte de delimitare a spațiilor și gestionarea eficientă a resurselor publice și private ale municipiului. De asemenea, acesta vine cu noutatea modului prin care terasele pot fi amplasate. În acest sens, contractele de închiriere pentru terenuri vor fi realizate prin licitație publică pentru suprafețele mai mari de 10 mp și prin încredințare directă pentru suprafețele mai mici 10 mp, ambele cu aprobarea Consiliului Local al municipiului Câmpulung Moldovenesc. Valoarea chiriei și prețul de pornire la licitație vor fi stabilite de către un evaluator ANEVAR la valoarea de piață.     
            Noul regulament respectă modificările legislative apărute prin Ordonanța de urgență a Guvernului României Nr. 7/2026 din 24 februarie 2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale și recomandările Camerei de Conturi Suceava.
Regulamentul propus reglementează în conformitate cu prevederile legale actuale  regimul în care terenurile proprietatea publică și privată a municipiului Câmpulung Moldovenesc pot fi închiriate pentru amenajarea unor terase pentru o durată limitată de timp, cât și condițiile în care acestea pot  fi amplasate și amenajate. 
Direcția Tehnică și Urbanism  primind spre analiză proiectul de hotărâre pentru amplasarea şi funcționarea teraselor   în municipiul Câmpulung Moldovenesc, consideră că acest proiect este oportun.

